
ELŐTERJESZTÉS

A fogászati alapellátás vállalkozásban történő ellátására vonatkozó szerződés felmondásáról 


Jászapáti Városi Önkormányzat, mint Megbízó és a GYENEI és TÁRSA Fogászati Bt., mint Megbízott között 1998. november 12. napján szerződés jött létre a fogászati alapellátás vállalkozásban történő ellátásáról. Ezen szerződés 13.) pontja rendelkezik a szerződés rendes felmondásának szabályairól, mely szerint ezen szerződés írásbeli indokolással három hónapos felmondási idővel felmondható mindkét fél részéről.
A GYENEI és TÁRSA Bt. a fenti szerződés szabályszerű felmondását kezdeményezte 2019. április 30. napjára, a szerződés felmondásának indokaként a Bt. fogorvosainak nyugállományba vonulását jelölték meg. A szerződésnek megfelelően a megjelölt időpontig a fogászati alapellátás zavartalanul üzemel.
A szerződés Megbízott részéről történő felmondását elfogadását követően a praxis átadás-átvételének feltételeiről a későbbiekben részletes egyeztetés lefolytatása szükséges.

Kérem a t. Képviselő-testületet, hogy az előterjesztést megtárgyalni, és a határozati-javaslatot elfogadni szíveskedjék.

..…/2019. (II.14.) számú Képviselő-testületi határozati-javaslat
(A fogászati alapellátás vállalkozásban történő ellátására vonatkozó szerződés felmondásáról)

[bookmark: _GoBack]1./ Jászapáti Városi Önkormányzat Képviselő-testülete elfogadja a GYENEI és TÁRSA Fogászati Bt. (képviseli: Dr. Gyenei Pál beltag, székhelye: 5130 Jászapáti, Petőfi S. út 4-6. szám) fogászati alapellátásra vonatkozó szerződésének 2019. április 30. napjára történő felmondását.

2./ A Képviselő-testület felhatalmazza Farkas Ferenc polgármestert a fogorvosi praxis átadás-átvételének feltételeiről történő egyeztetés lefolytatására.

Felelős:	Farkas Ferenc polgármester
Határidő:	2019. április 30.

Erről értesülnek
1) Farkas Ferenc polgármester
2) Biróné dr. Boros Anikó jegyző
3) Képviselő-testület tagjai helyben
4) GYENEI és TÁRSA Fogászati Bt. (5130 Jászapáti, Petőfi S. út 4-6. szám)
5) Irattár

Jászapáti, 2019. február 7.
									Farkas Ferenc
									 polgármester

